# Bassa Comba (mètro de Tolosa)

| colspan="2" class="" style="background-color:#E0E0E0; color:#FFFFFF; font-size:100%" align=center height=20px | Localizacion| colspan="2" class="" style="background-color:#E0E0E0; color:#FFFFFF; font-size:100%" align=center height=20px | Istoric| colspan="2" class="" style="background-color:#E0E0E0; color:#FFFFFF; font-size:100%" align=center height=20px | Gestion et espleitacion
Baissa Camba (Basso Cambo en francés) es una estacion cap de la linha A del mètro de Tolosa. Es situada dins lo quartièr omonim, al sud-oèst de Tolosa, a proximitat del Miralh.

## Situacion sul malhum

L'estacion es lo terminus oèst de la linha A del mètro de Tolosa, just abans lo depaus e l'obrador del mètro. L'estacion venenta es Belafont.

## Istòria

L'estacion es mesa en servici lo 26 de junh de 1993, coma l'ensemble de la primièra porcion (Bassa Camba - Bèlmont) de la linha A.
De trabalhs de doblament de la longor dels cais an aver luòc sus la linha A. Coma las estacions Mermoz, Font l'Estanh e Pè d'Auca, Basso Cambo possedissiá de cais corts (mens de 52 mètres) : l'adaptacion d'aquestas estacions per aculhir de trens de a quatre veituras foguèt per consequent fòrça mai importanta que per las autras estacions, ont de trabalhs mai leugièrs foguèron necessaris.
En 2011, lo nombre de validacions per l'estacion s'enauça a 2 759 059, ço qu'en fach la 8e estacion (sus 18) la mai empruntada de la linha A. Pus tard, en 2016, l'estacion enregistra 3 022 699 validacions, ço que la plaça totjorn a la 8e posicion sus 20 en tèrmes de validacions sus la linha A e a la 13e plaça posicion sus las 38 estacions de l'ensemble del mètro de Tolosa. Representa alara 5% dels validacions de la linha A.

## Servicis als viatjaires
### Accès e acuèlh

L'estacion es l'una de las doas solas estacions aeriana del mètro tolosenc, ambe Bèlmont.
Lo hall d'acuèlh es accessible per doas doblas pòrtas, situadas al nivèl dels cais d'accès als bus, e de l'agéncia Tisséo.
L'estacion es equipada de cais laterals de dotze pòrtas permetent de recebre de trens de quatre veituras.
L'intrada del bastiment se composa d'un grand hall, amb a l'interior los guichets automatics, d'informacions en temps real sus las linhas de bus Tisséo e las informacions del meteis malhum, atal que l'accès als cais, situats al dessús del hall d'acuèlh.
* Un mètro sus la linha A a Bassa Comba.
* La gara rotièra e l'estacion de mètro en nautor. Darrièra l'estacion cobèrta, òm destinguís l'installacion artistica.
* L'installacion artistica.
* Lo debàs de l'estacion.
* Lo viaducte cap a Belafont

### Dessèrta

Coma dins l'ensemble del mètro tolosenc, la primièra partença de l'estacion e de l'autre cap de linha, Balmar-Gramont, es a 5h15, e la darrièra es a 0h del dimenge al dijòus, e 3h lo divendres e dissabte.

### Intermodalitat

* Bus: Linhas Tisséo L4|11|14|18|21|47|48|49|50|53|57|58|87|117
* Parcatge : 690 plaças

## Arquitectura

L'òbra d'art associada a l'estacion es compausada de tres pals d'acièr portant cadun « una forma geometrica simpla (rectangle, triangle, oval) en plexiglas colorat (blau, jaune, roge), formant de senhals luminoses ». Aquela installacion es l'òbra de Beate Honsell-Weiss

## A l'entorn

* Meteopòl
* Parque d'activitats de Bassa Comba

## Nòtas e referéncias

* (fr) Aqueste article es parcialament o en totalitat eissit d’una traduccion de l’article de Wikipèdia en francés intitolat « Basso Cambo (métro de Toulouse) ».

### Nòtas

* ↑ Benlèu Baisha Coma en gascon. Quitament se Bassa Camba èra una alteracion del nom d'origina, çò que demanda de pròvas, aqueste seriá per fòrça en Comba e pas en Coma.

### Referéncias

* ↑ (fr) Philippe Emery, Toulouse. Ligne A. On va doubler le métro, La Despacha del Miègjorn, 1 de junh de 2008.
* ↑ (fr) Toulouse Métropole en chiffres 2012, Tolosa Metropòli, 2012.
* ↑ (fr) Anthony Assemat, Métro, tramway, bus : le palmarès des stations et des lignes les plus fréquentées, à Toulouse, Actu Toulouse, 21 d'agost de 2017.

## Vejatz tanben
### Articles ligats

* Mètro de Tolosa
** Linha A del mètro de Tolosa
* Transpòrts en comun de Tolosa

### Ligams extèrnes

* (fr) Presentacion de l'estacion Baisha Coma e de son òbra per Tisséo
* (oc) site sus l'occitan dins lo Mètro de Tolosa